Z A P I S N I K
17. sjednice Vijeća Mjesnog odbora Demerje održane 29. listopada 2026. 
Brezovica, Brezovička cesta 100 s početkom u 9,00 sati

Nazočni članovi Vijeća:
Slavko Borić, Zlatko Mateša, Ivana Ratković, Ivan Svedrović i Vesna Šantek.

Ostali nazočni: Kamelia Antonia Pelikon, Gradski ured za mjesnu samoupravu, promet, komunalne poslove, civilnu zaštitu i sigurnost

Predsjedava Gospođa Vesna Šantek, predsjednica Vijeća.

Zapisnik vodi: Kamelia Antonia Pelikon


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Predsjednica Vijeća daje zapisnik 16. sjednice na verifikaciju.
Vijeće prihvaća tekst Zapisnika 16. sjednice Vijeća, bez izmjena. 

Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključak o prijedlogu za pokretanjem upisa u nerazvrstane ceste k.č. 2352 k.o. Demerje - donošenje zaključka

	2. 
	Zaključak o prijedlogu za pokretanjem upisa u nerazvrstane ceste k.č. 2350/1 i 1278 k.o. Demerje - donošenje zaključka

	3. 
	Zaključak o redovnom korištenju prostora - donošenje zaključka

	4. 
	Zaključak o popisu osoba bez pristupa ili sa ograničenim pristupom vodi za ljudsku potrošnju za 2027. - donošenje zaključka

	5. 
	Obavijesti, pitanja i prijedlozi




Ad1. Zaključak o prijedlogu za pokretanjem upisa u nerazvrstane ceste k.č. 2352 k.o. Demerje - donošenje zaključka
Uvodno obrazloženje iznosi Predsjednica Vijeća. 

U raspravi nitko ne sudjeluje.

Vijeće jednoglasno donosi

               Zaključak o prijedlogu za pokretanje upisa u nerazvrstane ceste 
                                                       k.č. 2352 k.o. Demerje


	    
	1. Vijeće Mjesnog odbora Demerje raspravljalo je o problemu ulice na k.č. 2352 k.o. Demerje, ulica Josipa Lončića.

2. Vijeće Mjesnog odbora Demerje predlaže pokretanje postupka upisa u nerazvrstane ceste na k.č. 2352 k.o. Demerje. 


3. Ovaj zaključak dostavlja se Vijeću Gradske četvrti Brezovica na daljnje postupanje.



 
Ad2. Zaključak o prijedlogu za pokretanjem upisa u nerazvrstane ceste k.č. 2350/1 i 1278 k.o. Demerje - donošenje zaključka
Uvodno obrazloženje iznosi Predsjednica Vijeća. 

U raspravi nitko ne sudjeluje.

Vijeće jednoglasno donosi

                    Zaključak o prijedlogu za pokretanje upisa u nerazvrstane ceste 
                                                       k.č. 2350/1 i 1278 k.o. Demerje


	    
	1. Vijeće Mjesnog odbora Demerje raspravljalo je o problemu ulice na k.č. 2350/1 i 1278 k.o. Demerje, ulica Darka Mateše.

2. Vijeće Mjesnog odbora Demerje predlaže pokretanje postupka upisa u nerazvrstane ceste na k.č. 2350/1 i 1278 k.o. Demerje. 


3. Ovaj zaključak dostavlja se Vijeću Gradske četvrti Brezovica na daljnje postupanje.



 
Ad3. Zaključak o redovnom korištenju prostora - donošenje zaključka
Uvodno obrazloženje iznosi Predsjednica Vijeća. 

U raspravi nitko ne sudjeluje.

Vijeće jednoglasno donosi

ZAKLJUČAK
o redovnom korištenju prostora


1. Vijeće je razmotrilo zahtjev za redovno korištenje prostora Mjesnog odbora Demerje, Demerska ulica 33..

2. Vijeće odobrava redovno korištenje prostora u razdoblju od 30. listopada 2026. do 31. kolovoza 2027., bez naknade:

· Dvorana A, DOM ZA STARIJE OSOBE SVETA ANA,
utorkom, od 10:00 do 12:00 sati.

3. Ovaj zaključak bit će dostavljen Gradskom uredu za mjesnu samoupravu, promet, 
komunalne poslove, civilnu zaštitu i sigurnost.

 

Ad4. Zaključak o popisu osoba bez pristupa ili sa ograničenim pristupom vodi za ljudsku potrošnju za 2027. - donošenje zaključka
Uvodno obrazloženje iznosi Predsjednica Vijeća.

U raspravi nitko ne sudjeluje.

Vijeće jednoglasno donosi

                                                  Zaključak o popisu osoba bez pristupa
                         ili sa ograničenim pristupom vodi za ljudsku potrošnju za 2027.


	    
	1. Vijeće Mjesnog odbora Demerje raspravljalo je potrebi za dovozom vode za ljudsku potrošnju za 2027., za osobe bez pristupa ili sa ograničenim pristupom.

2. Vijeće Mjesnog odbora Demerje predložilo je osobu iz ulice Štuk za koju su smatrali da ima potrebu, a na dan sjednice stranka je odustala. 

3. Ovaj zaključak dostavlja se Vijeću Gradske četvrti Brezovica na daljnje postupanje.



 

Ad5. Obavijesti, pitanja i prijedlozi
Predsjednica obavještava prisutne:
· da je zamolila člana Vijeća Mjesnog odbora Demerje Zlatka Matešu da prisustvuje sastanku u Vodoopskrbi i odvodnji te mu daje riječ. Zlatko Mateša obavještava prisutne da na sastanku nije se dobio odgovor glede financiranja priključaka za odvodnju objekata koji su veći od 400m2
· da je zamolila potpredsjednicu Vijeća Ivanu Ratković da prisustvuje očevidu za regulaciju prometa zbog izvođenja radova izgradnje sustava odvodnje sliva Ograja
· predsjednica Vijeća prisustvovala je sastanku u poljoprivrednom redarstvu te ih je zamolila da se tri čestice koje nikako da vlasnici očiste, u njihovoj nadležnosti ih je zamolila za pomoć
· potrebno je ishoditi građevinsku dozvolu za izgradnju nogostupa u Demerskoj ulici od k.br. 1 do 33, te da radovi bi trebali krenuti sljedeće godine
· [bookmark: _GoBack]na dječjem igralištu u ulici Maljugi  uništena  sprava, te je zamolila Zrinjevac za sanaciju potrgane sprave
· oko Područne škole u Demerju sadi se živa ograda
· na dječjem igralištu kod Područne škole psi ostavljaju izmet koji vlasnici ne pokupe, te radi navedenoga domarka objekta Mjesnog odbora Demerje radi plakate upozorenja radi navedene problematike


Sjednica je završila u 9:45 sati.

KLASA: 024-08/26-003/2252
URBROJ: 251-13-11-2/019-26-2
Zagreb, 29. listopada 2026.

Zapisnik uredila:
Kamelia Antonia Pelikon
Predsjednica
Vijeća Mjesnog odbora Demerje

Vesna Šantek

